### Н А Р Е Д Б А

за реда за поставяне на преместваеми обекти, елементи на градското обзавеждане, рекламни, информационни и монументално-декоративни елементи, съгласно Закона за устройство на територията

**ГЛАВА ПЪРВА „ОБЩИ РАЗПОРЕДБИ”**

1. (1) Тази наредба урежда реда за поставяне на преместваеми обекти за търговски и други обслужващи дейности, елементи на градското обзавеждане, рекламни, информационни и монументално-декоративни елементи върху незастроени терени и свободни площи, представляващи общинска и държавна собственост, както и собственост на физически и юридически лица.

(2) Под незастроени терени се разбират терени, върху които не е осъществено предвиденото по подробния устройствен план мероприятие и върху които е възможно поставянето на преместваеми обекти.

(3) Под свободни площи се разбират такива, върху които е възможно поставянето на преместваеми обекти, без с това да се нарушава ползването по основното им предназначение.

(4) Преместваемите обекти, елементите на градското обзавеждане, рекламните, информационни и монументално-декоративни елементи по тази наредба нямат траен градоустройствен статут, не са трайно свързани с терена и не нарушават целостта на настилката под тях, не представляват имоти или строежи по смисъла на § 5, т. 38 от Допълнителните разпоредби на ЗУТ, не се нанасят в кадастралната карта, не се регистрират в кадастралните регистри, а за удостоверяването на правото на собственост или други права върху тях не се издават актове, подлежащи на вписване в имотния регистър.

1. (1) По своето предназначение и вид преместваемите обекти могат да бъдат за търговски и обслужващи дейности:
2. Павилиони или мобилни фургони за търговска дейност;
3. Витрини или автомати за търговия с хранителни стоки;
4. Сергии, щандове и временни базарни конструкции;
5. Сезонни маси със столове пред заведения за хранене и развлечение;
6. Слънцезащитни устройства (чадъри, сенници, тенти и др.);
7. Спирки на градския транспорт;
8. Телефонни кабини или поставки;
9. Осветителни тела;
10. Чешми, часовници, пейки, кошчета за смет , цветарници, художествени пластики;
11. Павилиони за охрана и за други обслужващи дейности и услуги;
12. Модулни газостанции;
13. Площадки и контейнери за вторични суровини;
14. Елементи на рекламата и други подобни;
15. Други.

(2) По своя характер преместваемите обекти по ал. 1 могат да бъдат:

1. По унифициран проект – промишлен продукт, предназначен за серийно производство;
2. По индивидуален проект – предназначен за единично производство, съобразено със спецификата на градската среда.

(3) Характера на поставяните обекти се предлага от лицата, които искат да ги поставят и се одобрява от главния архитект на общината.

1. (1) Рекламно-информационен елемент по смисъла на тази наредба е преместваем обект със самостоятелна или полусамостоятелна конструкция, който се закрепва временно върху терен, сграда или друг обект, при необходимост и с фундамент, и служи за извършване на реклама.

(2) Рекламно – информационни елементи могат да бъдат:

1. „Външна реклама” – всеки текст, обемна форма (тента, чадъри и др.) или изображение, поставени върху имоти (сгради, улици, площади, тревни площи), върху и чрез транспортни средства, предназначени да информират обществеността или да привличат нейното внимание с търговска цел;
2. „Надпис” – всеки текст, обемна форма или изображение, закрепени върху сграда, съоръжение или преместваем търговски обект, свързан с функцията или предназначението на даден обект;
3. „Информационно-указателна табела” – всеки текст, обемна форма или изображение, указващи местоположението на обект, сграда или друг имот;
4. „Фирмени рекламни материали” – обемни или пластична форми, поставяни в непосредствена близост до обект на фирмата, фирмени знамена, вертикални и хоризонтални транспаранти (през и успоредно на сгради по улици и площади), с изключение на национални флагове и на знамената на политическите партии и обществените организации, поставени пред или над клубовете им;
5. „Афишна колона” и „Информационно табло” – съоръжения за разлепване на плакати и/ или афиши, информиращи обществеността за предстоящи културни, спортни, хуманитарни и други подобни мероприятия, които служат за поставяне на безплатни афиши и съобщения на гражданите или за обществени културни, спортни, хуманитарни и други обществени прояви.

5.1 Местата за разполагане на съобщенията се определят със заповед на кмета на общината;

5.2 На афишна колона или информационно табло могат да се поставят информационни материали за стоки, услуги и/ или дейности на едно юридическо или физическо лице на не повече от една трета от площта им.

1. (1) Разрешение за поставяне се издава по реда и условията на настоящата наредба на собственика, ползвателя или наемателя на преместваемия обект, елементите на градското обзавеждане, рекламните, информационни и монументално-декоративни елементи.

(2) Преместваемите обекти, елементите на градското обзавеждане, рекламните, информационни и монументално-декоративни елементи се поставят с разрешение на главния архитект на общината. Разрешение за поставяне на преместваеми обекти и на рекламни елементи се издава за срока на договора със собственика на имота или за срока на даденото съгласие от собственика на имота.

1. (1) Не се издава разрешение за поставяне на обект или елемент на лице, което има:
2. неприключено административно-наказателно производство за нарушение на разпоредбите на тази наредба;
3. приключено производство по т. 1, но наложената глоба или санкция не е заплатена;
4. неприключено административно производство по [чл. 57а от Закона за устройство на територията](http://web2.apis.bg/sofiacouncil/p.php?i=473252" \l "p5714038" \t "_blank) за премахване на поставен или държан от него обект или елемент на територията на общината;
5. непогасени задължения към общината.

(2) Не се издава разрешение за поставяне на преместваем обект или на рекламен елемент в имот - частна собственост, в който има поставен обект или елемент, за който е започнато, но не е приключило производство по [чл. 57а от Закона за устройство на територията](http://web2.apis.bg/sofiacouncil/p.php?i=473252#p5714038) за премахването му.

(3) Не се издава разрешение за поставяне на преместваем обект или на рекламен елемент в имот - частна собственост, в който има строеж, за който е установено по предвидения в закона ред, че е незаконен.

1. Главния архитект упълномощава длъжностно лице от общинската администрация, което да поддържа архив на одобрените схеми и води регистъри на издадените разрешения за поставяне на преместваеми обекти и на рекламни елементи.

**ГЛАВА ВТОРА „ПРЕМЕСТВАЕМИ ОБЕКТИ”**

Раздел първи „Изисквания към преместваемите обекти”

1. (1) Преместваемите обекти трябва:
2. да не са поставени в нарушение на действащото законодателство и настоящата наредба;
3. да не излизат извън границите на поземления имот, в който е разрешено да бъдат поставени;
4. да се разполагат в съответствие с правилата и нормите за устройство на територията, архитектурните, инженерно-техническите, противопожарните и санитарно-хигиенните изисквания;
5. да не затрудняват достъпността и проходимостта на градската среда, да не пречат на безопасността на пешеходното движение и/ или движението на всички видове превозни средства, включително и автомобилите със специален режим на движение;
6. да не застрашават безопасността на движение по улиците;
7. да не нарушават условията на нормално ползване и обслужване на съседни имоти, сгради, вещи, преместваеми обекти и рекламни елементи;
8. да се ползва по предназначението, за което е издадено разрешението за поставяне.

(2) Собственикът на преместваемия обект отговаря за спазване на визираните изискванията по ал. 1.

1. (1) Не се допуска поставянето на допълнителни пространствени елементи /навеси, сенници, подвижни маси, плотове и др./ извън обема на разрешения преместваем обект.

(2) Не се допуска допълнителното ползване на рекламни площи от собствениците на търговски преместваем обект, освен в случаите, когато това е предвидено в одобрена проектна документация и е издадено разрешение за поставяне на реклама, по реда на настоящата наредба.

(3) Преместваемите обекти могат да се свързават с временни връзки към мрежите и съоръженията на техническата инфраструктура, когато това е необходимо за нормалното им функциониране при спазване на нормативните изисквания и мерки за безопасна експлоатация, което изрично се вписва в разрешението за поставяне.

(4) Не се допуска поставянето на преместваеми обекти върху подземните съоръжения на инженерната инфраструктура или в сервитутната им зона по начин, нарушаващ изискванията за безопасност, препятстващ достъпа до тях или създаващ затруднения за нормалната им експлоатация, освен при наличието на изрично писмено съгласие на експлоатационните дружества;

(5) Не се допуска одобряването на схеми за поставяне на преместваеми обекти върху поземлени имоти, в които съществува незаконен строеж или незаконно поставен преместваем обект, докато същия не бъде премахнат или узаконен.

Раздел втори „Ред за поставяне на преместваеми обекти”

1. (1) Поставянето на преместваеми обекти се извършва след издаване на разрешение за поставяне от главния архитект на общината на основание подадено заявление от заинтересуваното лице. Към заявлението се прилагат:
2. проект на схема за поставяне - ситуационно решение върху скица на имота, изясняващо графичното разположение на обекта (за общински и държавни имоти);
3. снимки на предлагания за поставяне обект (при желание);
4. проектна документация и/ или сертификати за безопасност на конструкцията от производителя - за готов промишлен образец;
5. документ за собственост, договор със собственика на имота и/ или съгласие от собственика/ съсобствениците на имота.

По преценка на главния архитект на общината могат да се изсква и допълнителни документи.

(2) Поставяне на обекти върху общински и държавни терени се извършва след сключване на договор за предоставяне под наем на терена и въз основа на схема, одобрена от главния архитект на общината, съгласувана при необходимост със службите „КАТ“ и „Пожарна и аварийна безопасност“ и експлоатационните дружества, с цел да не се нарушава или затруднява експлоатацията на градските мрежи.

(3) За държавните имоти схемата се одобрява след съгласуване със съответната централна администрация, която стопанисва имота, а в останалите случаи - с областния управител.

(4) В недвижими имоти - културни ценности, разрешение за поставяне се издава въз основа на схема след съгласуване при условията и по реда на Закона за културното наследство.

(5) Разрешението по ал. 1 се издава по образец, одобрен от кмета на общината, след заплащане на еднократна такса, определена по Наредбата за определянето и администрирането на местните такси и цени на услуги на територията на Община Кайнарджа, като в него задължително се посочват:

1. Местоположението и площта на терена, предмет на разрешението за поставяне на преместваемите обекти;

2. Срока за ползване;

3. Условията за експлоатация, включително поддържането на прилежащите площи.

1. (1) Схемите за поставяне на преместваеми обекти върху общински терени се изработват:

1. служебно от техническата служба на общината - по инициатива на общинската администрация;

2. от заинтересуваното лице - при искане на физически и юридически лица за ползване на общински или държавни терени.

(2) Отдаването под наем на общински площи за поставяне на преместваеми обекти по одобрените схеми се извършва след провеждане на публичен търг или публично оповестен конкурс по реда на Наредбата за провеждане на публични търгове и публично оповестени конкурси за предоставяне под наем и разпореждане с общинско имущество на Община Кайнарджа. Началната тръжна/ конкурсна цена се определя по Тарифа, Приложение № 1 от Наредбата за реда за придобиване, управление и разпореждане с общинско имущество.

(3) Договорите по предходната алинея се сключва за срок до 10 (десет) години. Договори за наем, сключени за срок по-кратък от 10 (десет) години и чийто срок не е изтекъл, могат да бъдат продължени по искане на наемателя, като ако към момента на продължаване наемната цена е по-ниска от цената, определена по Тафифата, Приложение № 1 от Наредбата за реда за придобиване, управление и разпореждане с общинско имущество, предоговарянето се извършва по по-високата.

(4) Договор по предходната алинея може да се прекрати по взаимно съгласие или при доказана необходимост за провеждане на наложителни градоустройствени мероприятия с едностранно писмено предизвестие, което да доказва уведомяването на другата страна.

(5) Поставяне на сергии, щандове, апарати, хладилни витрини, маси за консумация на открито, щендери и други подобни, върху общински имоти се извършва срещу заплащане на такса за ползване, определена по Наредбата за определянето и администрирането на местните такси и цени на услуги на територията на Община Кайнарджа. Те могат да се поставят към съществуващи търговски обекти за обслужване на дейността им или самостоятелно.

(6) Самостоятелно поставяне на обекти по предходната алиния се извършва въз основа на постъпило заявление и разрешение за ползване на място, издадено от кмета на общината или от упълномощено от него длъжностно лице от общинската администрация.

(7) Към обектите по ал. 5 могат безвъзмездно да се поставят слънцезащитни съоръжения (чадъри, тенти и др.) доколкото е необходимо за защита от пряка слънчева светлина в рамките на площта, определена в разрешението за ползване на място.

ГЛАВА ТРЕТА „РЕКЛАМНО-ИНФОРМАЦИОННИ ЕЛЕМЕНТИ“

Раздел първи „Изисквания към рекламно-информационните елементи”

1. (1) Рекламно-информационните елементи трябва:
2. да отговарят на нормите за безопасност;
3. да се поддържат в в състоянието, в което са разрешени по отношение тяхната безопасност, чистота, естетически вид и функция;
4. да не нарушават условията на обитаване и ползване на съответните имоти и сгради;
5. да не пречат на безопасността на пешеходното движение и/ или движението на превозните средства;
6. да не са поставени и да не се ползват в нарушение на действащото законодателство и настоящата наредба;
7. да не застрашават безопасността на движение по улиците като закриват или наподобяват пътни знаци;
8. да не се поставят върху съоръжения на инженерната инфраструктура или в сервитутната им зона по начин, нарушаващ изискванията за безопасност, препятстващ достъпа до тях или създаващ затруднения за нормалната им експлоатация;
9. да не се поставят в обхвата на спирките на масовия градски транспорт, освен съпътстващите спирката елементи;
10. да не излизат извън границите на поземления имот, в който са поставени;
11. да не закриват други рекламни елементи, елементи от архитектурния вид на сградите, търговски или друг обществен обект, както и да не затрудняват подхода към тях;
12. да бъдат изработени от трайни материали, устойчиви на вятър и други атмосферни условия, съгласно нормативните изисквания;
13. да бъдат устойчиво прикрепени по такъв технически начин, който да гарантира безопасността на хора и животни и опазването на сгради и друго имущество от нанасяне на вреди;
14. да не се поставят върху стълбове на електропреносната и електроразпределителна мрежа, включително и когато изпълняват функции на улично осветление, с изключение на информационно-указателни табели;
15. да не ограничават правилата за достъпност на средата;
16. текстът, съдържащ се в тях, да е изписан на български език, с изключение на запазените марки или фирмени знаци;
17. да съдържат името и телефона на собственика.

(2) Забранява се поставянето на рекламно-информационни елементи:

1. върху сгради, обявени за паметници на културата и охраняемите зони;
2. върху сграда, съоръжение или друг имот без писмено съгласие на собственика/ собствениците;
3. в обхвата на пътя с форма, цвят, съдържание и символи, наподобяващи пътни знаци или други средства за сигнализиране на пътищата.
4. върху скулптурни паметници и други елементи на декоративната пластика;
5. върху фасадите, оградите и територията на детски градини, училища и читалища;
6. на територията на природни забележителности и резервати;
7. върху всякакъв вид дървета и едроразмерна растителност;
8. върху стени на гробищни паркове, както и в самите тях;
9. върху стълбове от системата за регулиране на движението по пътищата;
10. върху сгради на представителните държавни и общински институции;
11. върху други места, рекламирането на които изрично е забранено със закон или наредба.

(3) Забранява се използването на рекламно-информационни елементи за:

1. извършване на политическа агитация, освен в случаите, предвидени в закон;
2. пропаганда под каквато и да е форма на омраза, насилие, расова или етническа нетърпимост;
3. реклама на психотропни и наркотични вещества;
4. реклама на тютюневи изделия, алкохолни напитки или лекарствени средства, за които има забрана или ограничения, предвидени в специални нормативни актове;
5. реклама чрез изображения или текст, несъвместими с морала и добрите нрави.

Раздел втори „Ред за поставяне на рекламно-информационни елементи”

1. (1) Поставянето на рекламно-информационни елементи се извършва след издаване на разрешение за поставяне от главния архитект на общината на основание подадено заявление от заинтересувано лице, в т. ч. собственик на имота, лице с писмен договор със собственика на имота. В заявлението се посочва вида на рекламно-информационния елемент и се прилагат:
2. проект на схема за поставяне - ситуационно решение върху скица на имота, изясняващо графичното разположение на обекта (за общински и държавни имоти);
3. снимки на предлагания за поставяне рекламно-информационния елемент (при желание);
4. проектна документация на рекламно-информационния елемент;
5. документ за собственост, договор със собственика на имота и/ или съгласие от собственика/ съсобствениците на имота.

По преценка на главния архитект на общината могат да се изскват и допълнителни документи.

(2) Разрешението по ал. 1 се издава по образец, одобрен от кмета на общината, след заплащане на еднократна такса, определена по Наредбата за определянето и администрирането на местните такси и цени на услуги на територията на Община Кайнарджа, като в него задължително се посочват:

1. Местоположението и площта на терена, предмет на разрешението за поставяне на преместваемите обекти;

2. Срока за ползване;

3. Условията за експлоатация, включително поддържането на прилежащите площи.

(3) Когато имотът е държавна или общинска собственост договорът се сключва по реда на Закона за държавната собственост, съответно по реда на Закона за общинската собственост и подзаконовите нормативни актове по приложението им, въз основа на одобрена схема за поставяне или на скица с указан начин на поставяне.

1. (1) Физически и юридически лица заплащат месечни наемни цени за поставяне рекламно - информационни елементи върху сгради и терени – общинска собственост, в лева на кв. м рекламна площ, както следва:

|  |  |  |  |  |
| --- | --- | --- | --- | --- |
| площ | І зона | | ІІ зона | |
| едностранна | двустранна | едностранна | двустранна |
| 1 кв. м | 3 лв. | 6 лв. | 1 лв. | 2 лв. |

(2) Зоните се определят по Наредбата за реда за придобиване, управление и разпореждане с общинско имущество.

(3) При поставяне на информационни материали на афишни колони или информационни табла не се сключва договор за наем и не се дължи наемна цена.

(4) При поставяне на рекламно-информационни елементи с временен характер за срок по – малък от 15 дни, се заплащат 1/ 2 от определените по – горе наемни цени.

1. (1) Община Кайнарджа може да определи терени за поставяне на билбордове и рекламни касети, собствениците на които да ги използват освен за самореклама и за отдаване под наем на рекламна площ на трети лица.

(2) В случаите по ал.1 схемите се изработват служебно и рекламните елементи се поставят след проведен публично оповестен търг или конкурс, от спечелилия го.

(3) Началната цена при провеждане на търга или конкурс се определя, съгласно предходния член.

1. Главният архитект може да откаже издаване на разрешение за поставяне на рекламно-информационни елементи, когато:
2. не отговарят на изискванията на закона, други нормативни актове, както и на настоящата наредба;
3. заявителят е извършил нарушение на изискванията или забраните на тази наредба, или сключените с общината договори и не го е отстранил;
4. вече има издадено друго разрешение за разполагане на рекламно-информационни елементи върху или в непосредствена близост до мястото, посочено от заявителя или е постъпило друго искане с по-ранна дата за същото място;
5. рекламно-информационния елемент вече е монтиран без разглеждане и одобрение от главния архитект.
6. (1) Разрешение за поставяне на рекламни елементи се издава за срока на договора, съгласието или споразумението със собственика на имота.

(2) В случай на предсрочно прекратяване на договорите или споразуменията по ал. 1, разрешението за поставяне преустановява действието си и обектите се премахват.

(3) Собственикът на рекламния елемент е длъжен за своя сметка да го премахне в седемдневен срок от датата на изтичане на срока на разрешението за поставяне.

(4) В случай на удължаване срока на договорите или споразуменията за поставяне на рекламни елементи върху имоти, които не са държавна или общинска собственост, автоматично се удължава и срокът на издаденото разрешение за поставяне.

ГЛАВА ЧЕТВЪРТА „КОНТРОЛ И АДМИНИСТРАТИВНО - НАКАЗАТЕЛНИ РАЗПОРЕДБИ“

1. (1) Контролът по спазване разпоредбите на настоящата наредба се осъществява от кмета на общината или от упълномощен от него заместник - кмет.

(2) Длъжностни лица от общинската администрация, определени със заповед на кмета извършват проверки за спазване разпоредбите на наредбата.

1. (1) Премахването на преместваеми обекти, рекламни, информационни и монументално-декоративни елементи се извършва по реда, предвиден в чл. 57а от Закона за устройство на територията.

(2) В случаите на чл. 57а, ал. 7 от Закона за устройство на територията, принудителното премахване и освобождаване на терена се извършва от Общинско предприятие „Комунални дейности” за сметка на нарушителя.

(3) Премахването на обектите или елементите по ал. 2 се удостоверява с констативен протокол от комисия, назначена от кмета на общината. Когато същите са с неизвестен собственик и са поставени върху имот - общинска собственост, след премахването се изземват в полза на Общината.

(4) При извършване на действията по ал. 2 се съставя протокол за направените разходи, въз основа на който Община Кайнарджа се снабдява с изпълнителен лист за вземанията срещу собственика на премахнатия обект, по реда на ГПК.

(5) Принудително премахнатите преместваеми обекти, респективно материалите и вещите намерени в тях и рекламно – информационните елементи, се предават на собствениците им само след заплащане на всички разходи по премахването, транспортиране и съхранението им.

1. (1) При констатиране на нарушения на Наредбата длъжностните лица могат да отправят писмени предписания за отстраняването им, които са задължителни.

(2) При констатиране на нарушение или при неизпълнение на дадено предписание се съставя акт за установяване на административно нарушение.

1. За нарушения на разпоредбите на настоящата наредба на физическите лица се налага глоба от 50 (петдесет) до 500 (петстотин) лева, а на едноличните търговци и юридическите лица - имуществена санкция от 100 (сто) до 1 500 (хиляда и петстотин) лева.
2. (1) Актове за установяване на нарушенията се съставят от длъжностни лица, упълномощени със заповед на кмета на общината.

(2) Наказателните постановления се издават от кмета на общината или упълномощен от него заместник - кмет.

1. Установяването на нарушенията, издаването, обжалването и изпълнението на наказателните постановления се извършва по реда на Закона за административните нарушения и наказания.

ПРЕХОДНИ И ЗАКЛЮЧИТЕЛНИ РАЗПОРЕДБИ

1. Тази наредба се издава на основание чл. 56, ал. 2 и чл. 57 от Закона за устройство на територията.
2. По реда на тази наредба се поставят и обектите по чл. 55 от Закона за устройство на територията, за които се издава разрешение за поставяне.
3. Изпълнението на Наредбата се осъществява от кмета на общината.
4. Указанията по прилагането на Наредбата се дават от кмета и от главният архитект на общината.
5. Собственици на преместваеми обекти, рекламни, информационни и декоративно-монументални елементи, поставени без правно основание, са длъжни да ги премахнат за своя сметка в 3-месечен срок от влизане в сила на тази наредба. При неизпълнение на това задължение обектите и/ или елементите се премахват принудително, а на нарушителите се налагат санкции по Глава четвърта.

Тази наредба е приета с решение № 261 по Протокол № 41 от 27.11.2017г. на Общински съвет Кайнарджа и влиза в сила в едноседмичен срок от приемането й.

Председател на ОбС:………………../И.Петков/